Rappreżentanti ewlenin mill-organizzazzjonijiet tan-negozju niedu proċess li jwassal għat-tfassal ta’ manifest konġunt tal-aspettativi tan-negozji Maltin għall-elezzjonijiet tal-MPE u għal-leġislatura tal-PE li jmiss. F’laqgħa f’Dar l-Ewropa, rappreżentanti mill-Kamra tal-Kummerċ, mill-Kamra Maltija tan-Negozji Żgħar u Medji (GRTU), mill-Assoċjazzjoni Maltija tal-Lukandi u r-Ristoranti (MHRA), u l-Malta Business Bureau (MBB) tkellmu mal-Membri Parlamentari Ewropej prospettivi dwar l-aspettattivi tagħhom mill-UE fil-mandat tal-Parlament Ewropew li jmiss. Uħud mit-temi diskussi kienu t-tnaqqis fil-piżijiet regolatorji, l-kunċett tal-‘one size fits all’, aċċess għall-finanzi, fondi tal-UE, akkwisti pubbliċi u l-kundizzjonijiet tax-xogħol. L-appuntamenti li jmiss imtella’ mill-Uffiċċju tal-Parlament Ewropew biex iqajjem sensibilizzazzjoni dwar l-interessi tan-negozji Maltin fl-Elezzjonijiet Ewropej li ġejjin jinkludu webinars dwar il-kummerċ UE-Ċina u UE-Stati Uniti, avveniment dwar is-Servizzi Finanzjarji, avveniment dwar il-finanzjament Ewropew u konferenza finali li tippreżenta l-Manifest għan-Negozji Maltin għall-Ewropa.